Mame juteu tõ kynexine pata tõ poro ytoketomo . Pyaxime toh kynexine . Joroko tõ tũtanohpory ropa waro sã toh kynexine . Mokaro Pauru poenopyry se kynexine repe . Yrome Jezu waro pyra toh kynexine . — Joroko tõ tũtanohpory waro ynanase ahno ae , tykase toh repe . Mame ynara tykase toto jorokohpano a : — Joroko , otũtako ropa mokyro ae Jezu omi poe , Pauru nekarohpyry omi poe , tykase toh repe .
